এসআইআর আবহে রাজ্য পুলিশে ফের বড়সড় রদবদল

ওয়েব ডেস্ক: এসআইআর আবহে রাজ্য পুলিশে ফের বড়সড় রদবদল । ৭২ ঘণ্টায় এই নিয়ে তৃতীয়বার বদলি। ৫৭ জন অফিসারের বদলির নির্দেশিকা। এসডিপিও ও এসিপি-স্তরে বহু আধিকারিকের নতুন দায়িত্ব দেওয়া হয়েছে।

রাজ্যজুড়ে পুলিশ প্রশাসনে ব্যাপক রদবদল হয়েছে। মোট ৫৭ জন পুলিশ কর্তাকে বদলি করা হল । এই বদলির তালিকায় ব্যারাকপুর, বিধাননগর, আসানসোল-দুর্গাপুর, চন্দননগর, হাওড়া-সহ বিভিন্ন পুলিশ কমিশনারেট এবং সুন্দরবন, মুর্শিদাবাদ, বাঁকুড়া, আলিপুরদুয়ার, দার্জিলিং সহ একাধিক পুলিশ জেলায় পুলিশ কৃতাদের বদল করা হয়েছে । তনয় চ্যাটার্জিকে ব্যারাকপুর পুলিশ কমিশনারেটের এসিপি থেকে ডায়মন্ড হারবার পুলিশ জেলার বিষ্ণুপুরের এসডিপিও করা হয়েছে। প্রসেনজিৎ দাসকে বারাসত পুলিশ জেলার হাবড়ার এসডিপিও পদ থেকে সুন্দরবনের মন্দিরবাজারের এসডিপিও পদে পাঠানো হয়েছে । দিপ কুমার দাস বিধাননগর কমিশনারেটে এসিপি পদ থেকে বনগাঁ পুলিশ জেলার এসডিপিও হয়েছেন। ইপ্সিতা দত্ত আসানসোল-দুর্গাপুর থেকে বদলি হয়ে বিধাননগরে এসিপি পদে যাচ্ছেন। ব্যারাকপুর কমিশনারেটে পার্থ রঞ্জন মণ্ডলকে হাওড়া কমিশনারেটে এসিপি করা হয়েছে । সাকিব আহমেদকে ডায়মন্ড হারবারের এসডিপিও পদ থেকে ব্যারাকপুরে এসিপি করা হয়েছে ।