ফের আমেরিকায় বন্দুবাজের হামলা! মৃত ৬

ওয়েব ডেস্ক : ফের রক্তাক্ত আমেরিকা (America)। এবার মিসিসিপির (Mississippi) ক্লে কাউন্টির তিন জায়গায় হামলা চালাল বন্দুকবাজরা। দুষ্কৃতীদের এলোপাথাড়ি গুলিতে ৬ জনের মৃত্যু (Death) হয়েছে বলে খবর। এই ঘটনায় চাঞ্চল্য ছড়িয়ে পড়ল মার্কিন মুলুকে। জানা যাচ্ছে, এই ঘটনায় এক যুবককে গ্রেফতার করেছে করেছে পুলিশ (Police)।

মার্কিন সংবাদমাধ্যম সূত্রে খবর, শুক্রবার রাতে ক্লে কাউন্টির তিনটি পৃথক জায়গাতে দুষ্কৃতীরা হামলা চালিয়েছে। ঘটনায় প্রাণ হারিয়েছেন ছ’জন। তবে ঘটনায় আর কেউ আহত হয়েছেন কি না, সে বিষয়ে কিছু জানা যায়নি। তবে এই ঘটনার খবর পেয়ে দ্রুত ঘটনাস্থলগুলিতে আসে পুলিশ (Police)। শুরু হয় আততায়ীদের খোঁজে চিরুনি তল্লাশি।

আরও খবর : ইরানকে চোখ রাঙানি আমেরিকার! ইজরায়েলে কেন জারি ‘হাই-অ্যালার্ট’?

এই ঘটনায় এক যুককে ইতিমধ্যে গ্রেফতার করেছে মার্কিন পুলিশ। তাঁকে বর্তমানে ঘটনা সম্পর্কে জিজ্ঞাসাবাদ করা হচ্ছে বলে খবর। পুলিশের প্রাথমিক অনুমান, এই ঘটনার পিছনে এই যুবকই যুক্ত রয়েছে। তবে গোটা ঘটনা ইতিমধ্যে খতিয়ে দেখছে পুলিশ। অন্যকেউ ঘটনায় জড়িত কি না তাও তদন্ত করে দেখা হচ্ছে।

তবে এই প্রথম নয়, উত্তর-পূর্ব মিসিসিপি এর আগেও এমন হামলার ঘটনা ঘটেছে। এই ঘটনা নিয়ে ক্লে কাউন্টি শেরিফ এডি স্কট জানান, মূল অভিযুক্তকে গ্রেফতার করা হয়েছে। সঙ্গে মৃতদের পরিবারের প্রতি সমাবেদনা জানিয়েছেন তিনি। এছাড়া, সম্প্রতি আমেরিকার উটাহ শহরের সল্ট লেক সিটির একটি গির্জার বাইরে কিছুদিন আগেই হামলার ঘটনা ঘটেছিল। তাতে প্রাণ হারিয়েছিলেন ২ জন। তার পরেই আবার এমন হামলার ঘটনা সামনে এল।